ועדת הכנסת, כנסת 20, פרוטוקול מספר 397, 2018-11-26 10:30

מכלוף מיקי זוהר: שלום לכולם.

מכלוף מיקי זוהר: אני מבקש להתחיל את סדר-היום: בקשת יושב ראש הכנסת לשינוי - - -

אחמד טיבי: מתי בחירות?

אחמד טיבי: מתי בחירות?

מכלוף מיקי זוהר: תשאל את משה כחלון.

מכלוף מיקי זוהר: בקשת יושב-ראש הכנסת לשינוי שעת פתיחת ישיבת הכנסת ביום שני, י"ח בכסלו התשע"ט, 26 בנובמבר 2018, וקיום ישיבה נוספת באותו היום.

מכלוף מיקי זוהר: ירדנה, בבקשה.

ירדנה מלר-הורוביץ: בוקר טוב.

ירדנה מלר-הורוביץ: היום יושב ראש הכנסת יארח ויישא דברים את נשיא צ'כיה.

ירדנה מלר-הורוביץ: זו ישיבה שנקבע לפני זמן רב, וכמובן שגם נשיא המדינה מתלווה אליו.

ירדנה מלר-הורוביץ: נקבע שהדיון במליאה בנושא נשיא צ'כיה יהיה ב-16:30.

ירדנה מלר-הורוביץ: מכיוון שהאופוזיציה, על פי התקנון, הגישה הצעות אי אמון והצעות אי אמון צריכות להיות נושא ראשון על סדר יומה של הכנסת, מבקש יושב-ראש הכנסת כהאי לישנא: "בהתאם לסעיף 19 (א)(1) לתקנון הכנסת, מבקש את אישור הוועדה לשנות שעת פתיחת הישיבה היום לשעה 16:30 ואז נקיים כמתוכנן את הישיבה המיוחדת לכבוד נשיא צ'כיה.

ירדנה מלר-הורוביץ: " לאחר מכן, הוא מבקש, בהתאם לסעיף 25 (ה) לתקנון לקבוע כי בסיומה של הישיבה המיוחדת לכבוד נשיא צ'כיה תתקיים ישיבת כנסת נוספת רגילה.

ירדנה מלר-הורוביץ: שם הנושא הראשון יהיה ב-17:30 על סדר-היום.

ירדנה מלר-הורוביץ: יהיו הצעות אי האמון והמשך סדר-היום כפי שתוכנן.

ירדנה מלר-הורוביץ: זו בקשת יושב-ראש הכנסת.

מכלוף מיקי זוהר: מישהו רוצה להעיר הערות בעניין?

ירדנה מלר-הורוביץ: כדי שנוכל לקיים את כל הנושאים.

אלי אלאלוף: אני יכול לתת רק עדות על הנשיא – מי אני שיעשה את זה – אבל שמעתי אותו במועצת אירופה.

אלי אלאלוף: במועצת אירופה שמעתי את הנשיא הזה מדבר בצורה הכי יפה שיכולה להיות, הכי מרגשת על אהבתו והציונות והזכויות של ישראל.

אלי אלאלוף: אני חושב שצריך לתת את הכול כדי לכבד את האיש הנפלא הזה.

אחמד טיבי: אני שמעתי את אותו נאום, ודעתי שונה מדעתו של אלי אלאלוף.

מכלוף מיקי זוהר: אני מניח.

אלי אלאלוף: בוא, אל תגיד דברים לא אמיתיים.

אלי אלאלוף: לא היית איתנו באולם.

יואל חסון: זה הגדולה של הנאום.

אלי אלאלוף: בואו נדבר בכבוד, בסדר?

אחמד טיבי: שמעתי את אותו נאום ביוטיוב.

אחמד טיבי: שמעתי את אותו ביוטיוב.

אלי אלאלוף: איזה יוטיוב?

דוד אמסלם: בוא נסכם, אחמד, מה שמרגש אותנו – מעציב אותך.

דוד אמסלם: ומה שמשמח אותך – מעציב אותנו.

דוד אמסלם: אתה מבין?

דוד אמסלם: זו הנוסחה.

דוד אמסלם: אם אתה שמח, אנחנו עצובים.

אחמד טיבי: מה שרואים מכאן לא רואים משם.

דוד אמסלם: אם אנחנו עצובים לרוב, אז אתם צריכים בנושאים לאומים - - -

אחמד טיבי: תמיד?

אחמד טיבי: תמיד?

דוד אמסלם: בנושאים לאומיים - - -

אחמד טיבי: תמיד?

דוד אמסלם: בנושאים לאומיים.

אחמד טיבי: למשל, אם נשיג שלום, זה יעציב אותך?

דוד אמסלם: אמרתי, בנושאים לאומיים.

אחמד טיבי: זה נושא לאומי, השלום.

אחמד טיבי: זה מעציב אותך?

מכלוף מיקי זוהר: השאלה, חבר הכנסת טיבי, אם אתה רוצה שלום ומה זה מבחינתך שלום.

דוד אמסלם: אנחנו מתפללים לזה.

אחמד טיבי: אני רוצה שלום איתך אפילו.

מכלוף מיקי זוהר: איתי?

מכלוף מיקי זוהר: איתי לא יהיה לך שלום אף פעם.

אחמד טיבי: וואי, וואי, וואי.

דוד אמסלם: חס ושלום.

שולי מועלם-רפאלי: מיקי.

מכלוף מיקי זוהר: רק טיבי מבין למה אני מתכוון.

מכלוף מיקי זוהר: כן, חבר הכנסת חנין.

אברהם נגוסה: איתי יש לו.

אחמד טיבי: איתך, יש כמה - - -

מכלוף מיקי זוהר: מי שרוצה לדבר, רשאי בכל נושא.

מכלוף מיקי זוהר: אתם יכולים לעשות לי גם פיליבסטר בעקרון.

שולי מועלם-רפאלי: לא.

שולי מועלם-רפאלי: ממש לא.

מכלוף מיקי זוהר: כן, חבר הכנסת חנין.

דב חנין: תודה לך, אדוני היושב-ראש.

דב חנין: אין ספק שבקשת יושב-ראש הכנסת נעשית מכוח סמכויות שיש לו בתקנון.

דב חנין: לא על זה הערה שלי.

דב חנין: אני חושב, אדוני היושב-ראש, עמיתיי חברי הכנסת, שלא במקרה נקבע בתקנון הכנסת שכשיש הצעות אי אמון הן יהיו הדבר הראשון בסדר-היום.

דב חנין: היום יש לנו עניין – אדוני יושב-ראש הקואליציה – היום יש לנו של ביקור נשיא.

דב חנין: באמת הכנסת רוצה לכבד אותו, וזה דבר לגיטימי ומקובל.

דב חנין: לא על זה הוויכוח.

דב חנין: הוויכוח הוא על זה שבפועל אנחנו עוקפים הוראה של תקנון הכנסת שאומרת: כשיש אי אמון, הוא הדבר הראשון בסדר-היום.

דב חנין: היום זה באמת במציאות שבה – אני לפחות לא רואה פה איזושהי בעייתיות מיוחדת עם ביקורו של נשיא צ'כיה.

דב חנין: הערות, עמדות פוליטיות, בסדר, אין עם זה איזושהי בעייתיות מיוחדת.

דב חנין: אבל פתיחת הפתח לאפשרות של עקיפת ההוראה העקרונית של תקנון הכנסת שאומרת: כשיש הצעות אי אמון, בזה נפתח סדר-היום, אני רואה בזה דבר לא נכון.

דב חנין: אני מציע לחברי הכנסת לא לקבל את הבקשה, עם כל הכבוד והערכה ליושב ראש הכנסת ועם כל הכבוד והערכה - - -

מכלוף מיקי זוהר: טוב, יענה לך יושב-ראש הקואליציה, חבר הכנסת אמסלם.

ישראל אייכלר: יש לי הערה.

מכלוף מיקי זוהר: כן.

ישראל אייכלר: כשהגיע נשיא מצ'כוסלובקיה לירושלים, כל היישוב רקד עד השמיים ואף אחד לא חלם שיבוא יום שאנחנו האם לאפשר לנשיא צ'כיה לדבר.

ישראל אייכלר: צריך לשמור על הכבוד של צ'כוסלובקיה עם כל ההיסטוריה שלה.

דוד אמסלם: אני רוצה להשיב לך רק, חבר הכנסת חנין.

דוד אמסלם: היה סיכום עם הקואליציה, יושב-ראש הכנסת סיכם עם האופוזיציה שלא מעלים הצעות אי אמון כבר לפני כשבועיים או שלושה.

דוד אמסלם: היום, בגלל הביקור, וכרגיל האופוזיציה שברה גם את הסיכום הזה.

דוד אמסלם: בסופו של דבר, יש לנו ביקור חשוב, ממלכתי.

דוד אמסלם: אנחנו צריכים לכבד את הבן אדם.

דוד אמסלם: אני מניח שמבחינתך לא אכפת לך שהוא ישב ביציע איזה שעה וישמע את הצעקות.

דוד אמסלם: אבל אנחנו חשבנו - - -

דב חנין: למה?

דב חנין: לא חייב להיות צעקות.

דב חנין: יכול להיות דיון מסודר.

דוד אמסלם: אבל אנחנו חושבים שונה ממך.

דוד אמסלם: יש לנו לכבוד לאנשים, בוודאי לנשיאים.

אלי אלאלוף: זה נשיא מיוחד.

דוד אמסלם: דרך אגב, סעיף 98 מיועד בדיוק לתקלות מהסוג הזה.

ירדנה מלר-הורוביץ: הלכנו לפי הסעיף הזה.

ירדנה מלר-הורוביץ: הלכנו לפי התקנון, שיושב-ראש הכנסת רשאי להפסיק ישיבה, לשנות שעה של פתיחת ישיבה.

דוד אמסלם: בדיוק.

דוד אמסלם: בדיוק הלכנו על הסעיף הזה, למרות שמבחינתי הייתי מפעיל כל סעיף אפשרי.

דוד אמסלם: אני לא בא לפרוצדורות, אני בא למהות.

דוד אמסלם: אם אתה רוצה, נפעיל גם 98 וגם את זה.

דוד אמסלם: ואם היה לי עוד סעיף, גם הייתי מפעיל, בגלל שאני רואה בזה כמעט חוצפה; גם שוברים סיכומים וגם לא נותנים כבוד לאורחים שבאים לכבד את מדינת ישראל.

מכלוף מיקי זוהר: כן, חבר הכנסת חסון.

יואל חסון: תודה רבה, אדוני היושב-ראש.

יואל חסון: קודם כול, אני מברך על הביקור של הנשיא הזה, נשיא צ'כיה ועל נאומו במליאה.

יואל חסון: אני חושב שיותר ויותר ראשי מדינות צריכים לדבר במליאה, ואנחנו צריכים כמובן לאפשר להם את הזמן לעשות את זה.

יואל חסון: אני רוצה רק להגיד דבר שיהיה כתוב בפרוטוקול.

יואל חסון: אנחנו באמת לפני שבועות ארוכים הסכמנו שבמועד הזה לא יוגשו הצעות אי אמון, כדי לאפשר את זה בשעה 16:30, כפי שהיושב-ראש רצה.

יואל חסון: הסיכום הזה או הבקשה של היושב-ראש בכלל לא הייתה עניין של אופוזיציה-קואליציה.

יואל חסון: היושב-ראש פנה אלינו, פנה אליי, פנה ליושב-ראש הקואליציה, והסכמנו.

יואל חסון: זו הייתה הסכמה הדדית של שנינו.

יואל חסון: קודם כול, צריך להגיד שהסיטואציה הזאת הייתה הרבה לפני ההתפתחויות הפוליטיות.

יואל חסון: ואין מה לעשות, אנחנו במערכת פוליטית דינמית.

יואל חסון: וכאשר הממשלה היום עומדת על 61 חברים, מבחינת האופוזיציה זה משחק חדש, שמשנה את הכללים חד משמעית.

יואל חסון: וצריך להבין את זה.

יואל חסון: ואני לא הראשון שאומר את זה, לא הראשון שעושה את זה, ולא הראשון שנוהג ככה בתפקידו באופוזיציה.

יואל חסון: ודבר נוסף אני רוצה לומר.

יואל חסון: בנוסף, אנחנו באופוזיציה מנסים – לא תמיד זה קל, כי לא תמיד האופוזיציה הומוגנית ומסוגלת להסכים על הכול, כמו שגם בקואליציה אנחנו רואים שזה קורה.

יואל חסון: הייתה סיטואציה עם מרצ מול יושב-ראש הכנסת.

יואל חסון: אנחנו חשבנו שצריך לגבות את מרצ בסוגיה הזאת.

יואל חסון: ולכן, החלטנו להגיש את אי האמון.

יואל חסון: היושב-ראש עושה את מה שהוא יכול לעשות בסמכותו.

יואל חסון: ואם הוועדה תאשר, אז הכול בסדר.

מכלוף מיקי זוהר: מאה אחוז.

מכלוף מיקי זוהר: ביום שתפנימו שהיחידים שיכולים להפיל את הקואליציה זה הקואליציה, יהיה לכם יותר קל.

יואל חסון: אבל אם אנחנו לא נעזור, זה לא יקרה.

מכלוף מיקי זוהר: אתם לא עוזרים בשום דבר.

מכלוף מיקי זוהר: אתם גם לעצמכם אפילו לא עוזרים.

יואל חסון: בואו נגיד ככה, יחסית לאופוזיציה שלא משפיעה, אתם מדברים עלינו המון.

מכלוף מיקי זוהר: מה מדברים?

מכלוף מיקי זוהר: מדברים עליכם שאתם לא משפיעים.

מכלוף מיקי זוהר: כן, מה אתה רוצה, חבר הכנסת טיבי?

מכלוף מיקי זוהר: רוצה לומר משהו?

אחמד טיבי: א', אני רוצה שלום גם איתך, למרות העמדה הסרבנית שלך.

מכלוף מיקי זוהר: אוקיי.

מכלוף מיקי זוהר: אוקיי.

מכלוף מיקי זוהר: סרבן השלום.

אחמד טיבי: אני אמשיך לדבוק בחלום האישי הזה שלי.

מכלוף מיקי זוהר: אני מבין שאתה חולם על זה בלילה.

יואל חסון: אל תוותר על החלום.

מכלוף מיקי זוהר: תמשיך לחלום, חבר הכנסת טיבי.

אחמד טיבי: כן, כן.

קריאה: I have a dream.

מכלוף מיקי זוהר: כן.

אחמד טיבי: אדוני, אני חבר כנסת ותיק.

אחמד טיבי: אני מכיר את התקנון והמנהג, מה שהיה מקובל.

אחמד טיבי: בדרך כלל, מקובל לפתוח את סדר-היום עם הצעות אי אמון, ולאחר מכן באים הדברים הנוספים.

אחמד טיבי: אין שום בעיה להפסיק דיון אחר כך, אחרי שזה מסתיים וכדומה.

אחמד טיבי: אגב, אני לא רואה שום בעיה בזה שהנשיא ישמע את אי האמון במיוחד כשהרשימה המשותפת מציגה אותו היום.

אחמד טיבי: חשוב שהוא ישמע את חברי ג'מאל זחלקה ועאידה תומא סלימאן.

מכלוף מיקי זוהר: "חשוב".

דוד אמסלם: אני מניח שיש לו סדר-יום, אבל אתה יודע, הוא בא כאורח רגיל.

מכלוף מיקי זוהר: בעיקר את זחלקה.

אחמד טיבי: לא, כי הוא נשיא חד צדדי.

אחמד טיבי: אולי סוף סוף הוא ישמע דעה אחרת.

דוד אמסלם: הוא לא פנסיונר שבא לשבת ביציע הכנסת.

דוד אמסלם: יש לו סדר-יום.

אחמד טיבי: ולשבת ביציע זה מאוד מכובד, יציע הכבוד.

אחמד טיבי: קוראים לו יציע הכבוד.

אחמד טיבי: זה מיועדים לנשיאים ולראשי ממשלות, לחברי פרלמנט, וחבל - - -

מכלוף מיקי זוהר: אני מודה לך על הדברים, ואני רוצה לשאול את החברים: מי בעד בקשת היושב-ראש?

מכלוף מיקי זוהר: שירים את ידו.

ענת ברקו: אני יכולה להצביע?

מכלוף מיקי זוהר: כן.

דוד אמסלם: כן, כן.

דוד אמסלם: מה זה "יכולה"?

מכלוף מיקי זוהר: את חייבת להצביע.

ענת ברקו: - - -

דוד אמסלם: בוודאי, תצביעי.

דוד אמסלם: בשביל זה הבאנו אותך.

ענת ברקו: לא הבאתם אותי, אני - - -

מכלוף מיקי זוהר: אנחנו חמישה היום.

מכלוף מיקי זוהר: 10 בעד.

מכלוף מיקי זוהר: מי נגד?

מכלוף מיקי זוהר: 6 נגד.

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: החלטה התקבלה.

מכלוף מיקי זוהר: סעיף 2, בנושא:

מכלוף מיקי זוהר: מועדי הכנסים במושב החמישי של הכנסת העשרים – המלצת יו"ר הכנסת וסגניו.

מכלוף מיקי זוהר: כן, ירדנה.

ירדנה מלר-הורוביץ: על פי התקנון, קיים יושב-ראש הכנסת התייעצות עם סגניו בנשיאות בדבר מועדי הכנסים במושב החמישי של הכנסת ה-20, שבו אנחנו כבר נמצאים.

ירדנה מלר-הורוביץ: זה בהתאם לסעיף 18 לתקנון ובכפוף להוראות סעיף 9 לחוק הכנסת.

ירדנה מלר-הורוביץ: ההתייעצות התקיימה בישיבת הנשיאות.

ירדנה מלר-הורוביץ: אז כפי שכולנו יודעים, אנחנו פתחנו את כנס החורף ביום ראשון, ה׳ בחשון, 14 באוקטובר 2018.

ירדנה מלר-הורוביץ: ההמלצה היא לסיים ביום ראשון, כ״ד באדר ב׳, ב-31 במרס 2019.

ירדנה מלר-הורוביץ: את כנס הקיץ לפתוח ביום ראשון, י״ד באייר, לאחר יום העצמאות, ב-19 במאי 2019, ואמור להסתיים ביום ראשון, ג׳ באב, 4 באוגוסט 2019.

ירדנה מלר-הורוביץ: בשבוע חנוכה, שמתרגש ובא עלינו, בימים בהם חל חג החנוכה תתקיימנה ישיבות הכנסת: יום שני, כ״ה בכסלו, 3 בדצמבר 2018 – נר שני של חנוכה.

ירדנה מלר-הורוביץ: הישיבה תיפתח בשעה 13:00 ותסתיים בשעה 16:00 לכל המאוחר, כדי לאפשר לחברים להיות עם המשפחות, להגיע להדלקות נר במקומות השונים בארץ.

ירדנה מלר-הורוביץ: יום שלישי, כ״ו בכסלו התשע״ט, 4 בדצמבר 2018 – נר שלישי של חנוכה.

ירדנה מלר-הורוביץ: ישיבת הכנסת תיפתח בשעה 13:00 ותסתיים בשעה 16:00 לכל המאוחר.

ירדנה מלר-הורוביץ: יום רביעי, כ״ז בכסלו התשע׳׳ט, 5 בדצמבר 2018 – נר רביעי של חנוכה.

ירדנה מלר-הורוביץ: ישיבת הכנסת תיפתח כרגיל בשעה 11:00 אבל תסתיים לכל המאוחר בסביבות השעה 15:00.

ירדנה מלר-הורוביץ: ובתום ישיבת הכנסת, אנחנו נעלה לטרקלין ונדליק את הדלקת הנר המסורתית בכנסת על ידי יושב-ראש הכנסת.

ירדנה מלר-הורוביץ: תענית אסתר – ביום רביעי, י״ג באדר ב׳ התשע׳׳ט, ב-20 במרס - - -

מיקי רוזנטל: הם רואים רחוק שם.

ירדנה מלר-הורוביץ: אנחנו קבענו את מועדי הפתיחה והסגירה, אם אנחנו מגיעים לשם.

ירדנה מלר-הורוביץ: אני נוהגת כבכל שנה.

מכלוף מיקי זוהר: חבר הכנסת רוזנטל, אתה לא תאמין אבל הממשלה יכולה להחזיק גם עד מרס.

מכלוף מיקי זוהר: יש ייתכנות לכך.

דוד אמסלם: אגב, אני ראיתי שאמרת "רחוק" בחיוך.

דוד אמסלם: התפללת שזה יגיע לכאן.

דוד אמסלם: - - - בישיבה הבאה, איפה שלא יהיה.

מיקי רוזנטל: חבר הכנסת אמסלם, אני לא יודע מה דעתך על העניין, אבל אני אשמח מאוד אם הבחירות תתקיימנה.

מכלוף מיקי זוהר: לא, מיקי רוזנטל, חזק בפריימריז של מפלגת העבודה, הוא בעשירייה.

מכלוף מיקי זוהר: מיקי, אתה בעשירייה במחנה הציוני, לא?

דוד אמסלם: לא נשאר להם, מסכנים.

מכלוף מיקי זוהר: רק אל תסכים לשיריונים.

דוד אמסלם: אין להם מקומות.

שולי מועלם-רפאלי: בואו נאפשר לה להמשיך.

שולי מועלם-רפאלי: יש דיונים אחר כך בוועדות.

מכלוף מיקי זוהר: אל תסכים לשריונים, שלא יידחקו אותך למקום ה-14, חבר הכנסת מיקי.

יואל חסון: אתם כל כך עסוקים בנו.

מיקי רוזנטל: אני ממש מודה לכם שאתם דואגים לי.

שולי מועלם-רפאלי: מיקי, מיקי - - -

מכלוף מיקי זוהר: סליחה, סליחה.

מיקי רוזנטל: אני לא דאגתי לעצמי כל כך הרבה.

מיקי רוזנטל: אולי אני אתמודד בליכוד?

מכלוף מיקי זוהר: לא, לא.

מכלוף מיקי זוהר: יש לנו מספיק בליכוד.

מיקי רוזנטל: ראיתי.

מיקי רוזנטל: יש לכם עודף.

ירדנה מלר-הורוביץ: אני רק אשלים לגבי תענית אסתר.

ירדנה מלר-הורוביץ: ביום רביעי, י״ג באדר ב׳ התשע׳׳ט, 20 במרס 2019, זה ערב תענית אסתר, תסתיים ישיבת הכנסת בשעה 14:00.

ירדנה מלר-הורוביץ: כך גם נהגנו בשנים קודמות.

ירדנה מלר-הורוביץ: זו המלצת היושב-ראש והסגנים.

מכלוף מיקי זוהר: כן, חבר הכנסת חסון, רוצה להגיב?

יואל חסון: תודה רבה למזכירת הכנסת.

יואל חסון: סך הכול הנושאים באמת הועלו- - -

ירדנה מלר-הורוביץ: גם בהסכמות.

יואל חסון: גם בפורום הסכמות וגם באמצעות אחרים.

יואל חסון: זה בסדר גמור.

יואל חסון: אין לנו התנגדות לדבר הזה.

יואל חסון: מה שיש לי כן התנגדות - - -

מיקי רוזנטל: זה כולל את חיליק בר, המועדים האלה?

יואל חסון: זה שאני אומר לך, אדוני היושב-ראש, אני באמת שומע גם את הבכי והנהי של יושב-ראש הקואליציה על התנהגות האופוזיציה, אני שומע אותך מתנהג לחברי האופוזיציה.

מכלוף מיקי זוהר: לא, לא.

מכלוף מיקי זוהר: אתה שומע אותי מתנגד?

יואל חסון: אולי תפסיקו להתעסק בנו ותתעסקו בעצמכם?

מכלוף מיקי זוהר: אני נהנה מכל רגע, חבר הכנסת חסון.

מכלוף מיקי זוהר: היה לנו משעמם איתכם כמה שנים.

מכלוף מיקי זוהר: הייתם אחת האופוזיציות הכי חלשות שאני נתקלתי בהן.

מכלוף מיקי זוהר: סוף סוף התחלתם להציק לנו קצת, שיהיה לנו מעניין.

יואל חסון: האופוזיציה הכל כך לא חשובה בעיניכם, האופוזיציה הכי חלשה בהיסטוריה שאתם לא מפסיקים לדבר עליה.

יואל חסון: כל היום אתם מתעסקים באופוזיציה.

יואל חסון: יאללה, די.

מכלוף מיקי זוהר: הכול בסדר.

מכלוף מיקי זוהר: אז חבר הכנסת חסון, יושב-ראש הקואליציה רוצה להשיב לך.

יואל חסון: אז אני מצטער, אבל אני לא סיימתי.

מכלוף מיקי זוהר: אז תסיים.

יואל חסון: אני רק אגיד שיחסית באמת לאופוזיציה כל כך חלשה - - -

מכלוף מיקי זוהר: מאוד חלשה, מהחלשות שהיו.

יואל חסון: וכל כך שקרנים, וכל כך, וכל כך, אתם לא מפסיקים להתלונן עליה, להתעסק איתה ולדבר עליה.

מכלוף מיקי זוהר: בסדר גמור.

מכלוף מיקי זוהר: שהאופוזיציה חזקה – אה, סליחה.

ירדנה מלר-הורוביץ: אדוני היושב-ראש, כן לציין שחוק הכנסת אומר שהכנסת תשב בעבודתה לא פחות מ-8 חודשים.

ירדנה מלר-הורוביץ: והשנה זו שנה מעוברת, לפי לוח הזמנים, ייצא לנו לעבוד 9 חודשים.

מכלוף מיקי זוהר: יפה מאוד לעם ישראל.

ירדנה מלר-הורוביץ: אז זה גם מה שרציתי להגיד.

ענת ברקו: אבל מתי מסתיים המושב הזה מבחינת הכנסת?

ישראל אייכלר: יש לי שאלה למזכירה.

מכלוף מיקי זוהר: כן, כן.

מכלוף מיקי זוהר: רגע רק ישיב דודי ואז אתה.

ישראל אייכלר: לא, לא.

ישראל אייכלר: שאלה למזכירה, לפני התשובה.

מכלוף מיקי זוהר: כן.

ישראל אייכלר: בחנוכה בשנים קודמות לא היו מסיימים ב-15:00?

ישראל אייכלר: תמיד ב-16:00?

שולי מועלם-רפאלי: תמיד ב-16:00.

ישראל אייכלר: כל השנים?

ירדנה מלר-הורוביץ: אם זה נפל על נר ראשון של חנוכה, אז עוד קודם כדי - - -

מכלוף מיקי זוהר: ישיב יושב-ראש הקואליציה דודי אמסלם.

דוד אמסלם: אני רוצה להשיב למרכז האופוזיציה.

אלעזר שטרן: רגע, רגע, אפשר רגע על להחלטה רק.

אלעזר שטרן: אתם יהיה לכם הרבה זמן לזה.

מכלוף מיקי זוהר: כן, נו.

אלעזר שטרן: למה לא עושים את החלטה הזאת על חנוכה קבועה?

אלעזר שטרן: למה צריך כל פעם להגיש?

מכלוף מיקי זוהר: אין אפשרות, כי כל פעם זה נופל בימים אחרים.

אלעזר שטרן: לא.

אלעזר שטרן: סליחה.

אלעזר שטרן: לא משנה.

מכלוף מיקי זוהר: לפעמים זה יוצא בימים אחרים.

אלעזר שטרן: אני מבין, אבל אתה יכול לקבוע – זה תמיד באותם תאריכים.

מכלוף מיקי זוהר: בסדר, אנחנו עושים את זה אד-הוק.

אלי אלאלוף: נעשה על זה דיון.

דוד אמסלם: עשה על זה דיון מיוחד.

מכלוף מיקי זוהר: כן, חבר הכנסת אמסלם.

אלעזר שטרן: לא.

אלעזר שטרן: אז יהיה להם פחות זמן להתעסק איתנו.

מכלוף מיקי זוהר: חבר'ה, יש עכשיו את הסעיף הבא שאנחנו צריכים לעבור עליו.

דוד אמסלם: מה שרציתי להגיד למרכז האופוזיציה – אנחנו לא מתעסקים באופוזיציה, אנחנו מתעסקים בבני האדם.

דוד אמסלם: היות והוא חושב שכאן זה גן החיות התנ"כי – מותר לשקר, בעולם המושגים שלו.

דוד אמסלם: לכן אני מופתע מזה מחדש.

דוד אמסלם: אני לא רגיל.

דוד אמסלם: אני בא מאקלים אחר.

יואל חסון: לא, אתה אציל בריטי ממש.

דוד אמסלם: יואל, לא הפרעתי לך.

דוד אמסלם: יואל, יואל.

יואל חסון: אתה מה זה כולך הגינות.

יואל חסון: ממש.

מכלוף מיקי זוהר: חבר הכנסת חסון, לא להפריע.

מכלוף מיקי זוהר: לא להפריע.

דוד אמסלם: דרך אגב, כשאמרת בטלוויזיה שאני אמרתי לך לא - - -

יואל חסון: אולי תלך - - -

מכלוף מיקי זוהר: אני אגיד דבר אחד: אתה יכול להגיד מה שאתה רוצה, אבל מבחינת ההגינות לא היה יושב-ראש קואליציה הגון כמו חבר הכנסת אמסלם, עם כל הכבוד.

נורית קורן: אפשר להגיד מילה על הגינות?

יואל חסון: בואו נעשה אולי עמותה על שמו.

מכלוף מיקי זוהר: מילה שלו היא מילה.

מכלוף מיקי זוהר: זה ההבדל.

מכלוף מיקי זוהר: מאיפה שאנחנו באים מילה שלנו זה מילה.

מכלוף מיקי זוהר: אנחנו באים ממקום שמילה זה מילה.

יואל חסון: אולי נעשה יום חגיגי על יו"ר הקואליציה ההגון בהיסטוריה.

מכלוף מיקי זוהר: כשאנחנו מוציאים מילה מהפה, אנחנו גם עומדים מאחורי הדברים שלנו, בשונה מכם.

מכלוף מיקי זוהר: אז לפני שאתה מדבר על מילה, אל תדבר על מילה.

יואל חסון: בואו נעשה יום מיוחד.

אחמד טיבי: מיקי, מיקי, "מילה זה מילה" זה כולל את ראש הממשלה?

שולי מועלם-רפאלי: תגידו, לא באתם מהבית היום - - -

מכלוף מיקי זוהר: לא, לא.

מכלוף מיקי זוהר: אנחנו המילה שלנו זו מילה, עם כל הכבוד.

שולי מועלם-רפאלי: כולל את ראש הממשלה?

דוד אמסלם: לכן, גם חסון יש לו אלימות מוטבעת בו.

דוד אמסלם: תמיד הוא מתפרץ, תמיד הוא מפריע.

דוד אמסלם: וכשאני אומר לו: אתה לא תפריע, אז הוא הולך לטלוויזיה.

דוד אמסלם: הוא חושב שאני לא אפריע לו בגלל הדעות שלו, אלא בגלל שהוא אלים ותמיד מתפרץ, כמו שראיתם עכשיו.

מיקי רוזנטל: חשבתי שאתה דואג לי לפריימריז, עכשיו גם לו אתה דואג לפריימריז?

דוד אמסלם: לא.

דוד אמסלם: בגדול.

מיקי רוזנטל: אה, לא.

מיקי רוזנטל: בגדול - - -

דוד אמסלם: לכן זה מפתיע אותנו.

קריאות: - - -

דוד אמסלם: אבל מהיום, דרך אגב, זה כבר לא מפתיע אותי, בגלל שרק פעם אחת אפשר להפתיע אותי.

דוד אמסלם: ולכן, מר חסון - - -

יואל חסון: אתה מפתיע אותי כל יום.

יואל חסון: אתה מפתיע אותי כל יום על ההתנהלות של הקואליציה.

יואל חסון: תוסיף את הציבור הישראלי.

מכלוף מיקי זוהר: מה, כי הוא לך מעביר חוקים.

דוד אמסלם: אני הייתי ממליץ לעם ישראל לא לקנות ממך מכונית יד שנייה.

יואל חסון: אין לי מכונית יש שנייה, אני לא מוכר.

יואל חסון: אל תדאג.

מכלוף מיקי זוהר: מי בעד הצעת מועדי הכנסים?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – 2

מכלוף מיקי זוהר: החלטה התקבלה.

אחמד טיבי: נמנע.

אחמד טיבי: שני נמנעים.

מכלוף מיקי זוהר: נמנעת?

מכלוף מיקי זוהר: שניים?

מכלוף מיקי זוהר: מי?

מכלוף מיקי זוהר: למה?

מכלוף מיקי זוהר: יש להם שניים?

אתי בן יוסף: כן.

אתי בן יוסף: יש להם.

נורית קורן: הוא נמנע.

נורית קורן: הוא לא רוצה שזה יהיה לפי המועדים של ישראל.

מכלוף מיקי זוהר: טוב.

מכלוף מיקי זוהר: סעיף 3 בסדר-יום, בקשת חבר הכנסת דן סידה להעברת הצעה לסדר-היום בנושא: פיקוח על רווחי שיווק בתוצרת החקלאית מוועדת העבודה, הרווחה והבריאות לדיון בוועדת הכלכלה.

מכלוף מיקי זוהר: יאמר משהו בעניין, יושב-ראש הוועדה?

אלי אלאלוף: אני בעד.

אלי אלאלוף: הוא צודק.

מכלוף מיקי זוהר: הוא בעד, אז אני מניח שלא תהיה התנגדות לשאר חברי הוועדה.

מכלוף מיקי זוהר: מי בעד העברת הדיון?

מכלוף מיקי זוהר: ירים את ידו.

יואל חסון: אנחנו בעד.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – פה אחד

מכלוף מיקי זוהר: החלטה התקבלה.

מכלוף מיקי זוהר: סעיף 4, קביעת ועדה לדיון הצעת חוק לתיקון פקודת בריאות העם (מדיניות חיסונים לאומית ומתן תמריצים להתחסנות), של חברי הכנסת שולי מועלם-רפאלי ויואל חסון.

מכלוף מיקי זוהר: שולי, את בעד?

מכלוף מיקי זוהר: גם אני בעד.

מכלוף מיקי זוהר: יש מישהו שרוצה לומר משהו?

שולי מועלם-רפאלי: מה שהפתיע אותי, אדוני, זה שהיה איזה הווה אמינא למישהו במליאה לחשוב נושא שהוא בליבת העשייה של מערכת הבריאות במדינת ישראל צריך ללכת לוועדה ולא לזאת.

שולי מועלם-רפאלי: מעבר לזה, מה שיש לומר?

שולי מועלם-רפאלי: חוץ מלהצביע.

מכלוף מיקי זוהר: נכון.

מכלוף מיקי זוהר: מישהו רוצה לומר משהו לפני שעוברים להצבעה?

מכלוף מיקי זוהר: לא.

מכלוף מיקי זוהר: מי בעד?

מכלוף מיקי זוהר: ירים את ידו?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – פה אחד

מכלוף מיקי זוהר: החלטה התקבלה.

אלעזר שטרן: לא כתוב, לא כתוב.

מכלוף מיקי זוהר: לוועדת עבודה והבריאות, כן.

מכלוף מיקי זוהר: אמרתי את זה בתחילת - - -

דוד אמסלם: דרך אגב, שולי, הצבענו עכשיו עבור חוק גם של יואל חסון.

דוד אמסלם: בניגוד למה שהוא עשה בתכנון ובנייה, שהוא הוריד חוק טוב לעם ישראל.

מכלוף מיקי זוהר: נכון.

מכלוף מיקי זוהר: אנחנו עניינים.

מכלוף מיקי זוהר: אנחנו עניינים, חבר הכנסת חסון.

מכלוף מיקי זוהר: בסעיף 5, בקשת יו"ר ועדת העבודה, הרווחה והבריאות להקדמת הדיון בהצעת חוק ארגון הפיקוח על העבודה לפני הקריאה השנייה והשלישית.

מכלוף מיקי זוהר: כן, אדוני היושב-ראש, הסבר קצר.

אלי אלאלוף: אני חושב שזה חוק מצוין בתמיכה של כל הסיעות בכנסת.

אלי אלאלוף: אם אפשר להקדים, אני אשמח מאוד.

מכלוף מיקי זוהר: אנחנו רוצים להקדים.

מכלוף מיקי זוהר: מי בעד?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: החלטה התקבלה.

מכלוף מיקי זוהר: א.

מכלוף מיקי זוהר: הצעת חוק להסדרת הביטחון בגופים ציבוריים (הוראת שעה)(תיקון), התשע"ט–2018 (מ/1276)

מכלוף מיקי זוהר: ג.

מכלוף מיקי זוהר: הצעת חוק להסדרת ההימורים בספורט (תיקון מס' 14 והוראת שעה) התשע"ט–2018 (מ/1278) << נושא >>

מכלוף מיקי זוהר: סעיף 6 ואחרון לסדר-היום: בקשת הממשלה להקדמת הדיון בהצעות חוק הבאות, לפני הקריאה הראשונה:

מכלוף מיקי זוהר: הצעה חוק למניעת הסתננות.

דוד אמסלם: לא, לא.

דוד אמסלם: רק על סעיף א' אנחנו מצביעים.

מכלוף מיקי זוהר: מצביעים רק על סעיף א'?

דוד אמסלם: כן.

מכלוף מיקי זוהר: אז סעיפים ב' ו-ג' לא יוצבעו היום.

מכלוף מיקי זוהר: אנחנו מצביעים אך ורק על סעיף א'.

מכלוף מיקי זוהר: בואי תסבירי למה?

מכלוף מיקי זוהר: בואו נתחיל בסעיף א', יש מישהו רוצה לומר משהו על סעיף א'?

קריאה: מערך הסייבר.

מכלוף מיקי זוהר: שני, את רוצה לומר משהו על סעיף א'?

מכלוף מיקי זוהר: כן.

שני שרביט: אני שני שרביט, סמנכ"לית מדיניות במערך הסייבר הלאומי במשרד ראש הממשלה.

שני שרביט: אנחנו מבקשים פטור מחובת הנחה, כדי להעלות היום במליאה את תיקון החוק.

שני שרביט: במידה ולא נקבל את הפטור הזה בתוך החודש, 31 בדצמבר, הוראת השעה, שמתוכה אנחנו מנחים את התשתיות הקריטיות, תפוג.

שני שרביט: אז המשמעות של הדבר הזה היא שאנחנו לא נוכל יותר להנחות את התשתיות הקריטיות במדינת ישראל.

מכלוף מיקי זוהר: אוקיי, גברתי.

מכלוף מיקי זוהר: במשפט אחד, ענייני ביטחון חשובים שאנחנו צריכים אותם לטובת ביטחונה של מדינת ישראל.

מכלוף מיקי זוהר: מי בעד?

מכלוף מיקי זוהר: שירים את ידו.

ענת ברקו: רגע, יש עוד משהו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – 3

מכלוף מיקי זוהר: החלטה התקבלה.

ענת ברקו: אני מבקש גם להעביר את הדיון - - -

רוברט אילטוב: אני נמנע.

מכלוף מיקי זוהר: נמנע.

מכלוף מיקי זוהר: יש נמנע 1.

מיקי רוזנטל: גם אני נמנע.

מכלוף מיקי זוהר: גם רוזנטל נמנע.

יוסי יונה: גם אני נמנע.

מכלוף מיקי זוהר: גם יוסי יונה נמנע.

מכלוף מיקי זוהר: סעיף ב'.

מכלוף מיקי זוהר: כן.

ענת ברקו: אני מבקשת להעביר את הדיון בהוראת שעה או בחקיקה לוועדת חוץ וביטחון.

מכלוף מיקי זוהר: את זה את עושה במליאה.

מכלוף מיקי זוהר: אחרי ההצבעה, את קוראת "ועדת חוץ וביטחון".

מכלוף מיקי זוהר: אם תהיה ועדה נוספת, זה יבוא אליי להחלטה.

מכלוף מיקי זוהר: סעיף ב' בסדר-היום: הצעה חוק למניעת הסתננות.

מכלוף מיקי זוהר: יש מישהו שרוצה לומר משהו?

מכלוף מיקי זוהר: בבקשה, אדוני, כן.

ענת ברקו: אז אנחנו סגורים עם העניין הזה?

מכלוף מיקי זוהר: כן.

ענת ברקו: אוקיי.

ענת ברקו: תודה, אדוני.

מכלוף מיקי זוהר: בבקשה, אדוני, כן.

יואל חסון: אמרת שאתה שלא מצביע על זה?

מכלוף מיקי זוהר: לא, שר הפנים דורש את זה.

ענת ברקו: הם צריכים אותי?

מכלוף מיקי זוהר: כן, כן.

מכלוף מיקי זוהר: אנחנו צריכים פה בשביל ההצבעה האחרונה.

מכלוף מיקי זוהר: כן, חבר הכנסת נחנין.

דב חנין: אדוני היושב-ראש, המנגנון הזה של פטור מחובת הנחה בצורה סיטונאית הוא לא מתאים.

דב חנין: הוא פוגע בכנסת, פוגע בעבודת הכנסת.

מכלוף מיקי זוהר: אבל נוהג של הממשלה על בסיס קבוע, להביא לנו בקשות לפטור.

יואל חסון: לכן, אדוני היושב-ראש ועדת הכנסת, אני מציע לך לבחון את הדברים, כמו שגם עשו יושבי ראש קודמים, בצורה עניינית ולראות מה - - -

מכלוף מיקי זוהר: עניינית.

מכלוף מיקי זוהר: יש כאן עניין של מניעת הסתננות.

דוד אמסלם: רק תסביר למה זה חשוב עכשיו?

יוני משריקי: מדובר בהצעת חוק והוראת שעה שעומדת לפוג ב-14 בדצמבר, מדובר באיסור הוצאת מסתננים לחו"ל.

יוני משריקי: אנחנו מבקשים לאשר את זה היום פה בוועדה בשביל להעלות את זה להצבעה.

דב חנין: יש זמן.

מכלוף מיקי זוהר: אין לנו ברירה.

מכלוף מיקי זוהר: אין זמן.

מכלוף מיקי זוהר: טוב, שכנעת אותי יוני.

מכלוף מיקי זוהר: מי בעד?

מכלוף מיקי זוהר: ירים את ידו.

מיקי רוזנטל: מה זה השטויות האלה באמת?

מיקי רוזנטל: כאילו דצמבר הגיע בהפתעה.

מכלוף מיקי זוהר: גם אילטוב.

מכלוף מיקי זוהר: מי נגד?

יואל חסון: תמיד הוא מגיע בהפתעה.

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: החלטה התקבלה.

מכלוף מיקי זוהר: תודה רבה.

מכלוף מיקי זוהר: הישיבה נעולה.